《月夜泛舟》
宋代·李流谦

苦雨边日夜，佳月遭薄蚀。
晚风散积霭，水天忽改碧。
江皋放幽步，露下襟袂湿。
划然湖海兴，如骥不受勒。
扁舟系枯柳，渔子虑已熟。
哕起勿作难，解缆破秋色。
移我坐空旷，四顾竦毛骨。
山空木叶脱，岸断石脚出。
舍舟访邻叟，醉卧不纳客。
何必见安道，意行无适莫。
书生亦底事，忍冻犯蛟窟。
可怜空事业，坐恐清景失。
归来定何得，索酒更深酌。
上士不言喻，下士笑局局。
太白下羌江，苏仙游赤壁。
风流共一时，作诗记今夕。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。